Ngohe Aromatawai: He kaipūrongo mō *Te Karere*

Paerewa Paetae Ngā Mahi a te Rēhia 91697: Te whakamahi i te reo toi o ngā mahi a te rēhia

Aronga: Ngā Mahi a te Rēhia 1.8B v1

Whiwhinga: 4

**Te Horopaki**

Ko tāu nā mahi, he whakarite pūrongo hei whakapāho ki *Te Karere*.

Ko koe tētahi o ngā kaipūrongo mō *Te Karere*, ā, kātahi anō koe ka hoki mai i tētahi whakaaturanga nā tētahi rōpū kapa haka i tāwāhi. Ko taua rōpū, kua tū ki te waiata, ki te haka ki ngā tāngata whenua me ngā tūruhi o Dubai.

Ka aromatawaingia tāu whakamahi i te reo toi hei whakamārama atu i te kaupapa i whakahaeretia e te rōpū kapa haka.

**Hei Mahi**

Kōwhiria tētahi toi whakaaturanga me tētahi tino akoranga o te kapa haka hei kaupapa mō tāu arotakenga.

Tuhia ōu whakaaro mō ngā āhuatanga katoa o te whakaaturanga, arā:

* He aha ngā āhuatanga pai me ngā āhuatanga kāore i te tino pai? He aha koe i whakaaro pērā ai?
* He aha te kaupapa matua o te whakaaturanga?
* He aha rā ngā taputapu i whakamahia e te/ngā kaihaka?
* He aha rā ōu whakaaro whānui mō te āhua o te whakaaturanga?

Whakaritea tāu pūrongo kia rite te āhua ki tō te pouaka whakaata, kia kitea ai, kia rangona ai te reo toi e whakamahia ana hei whakamārama atu i ōu whakaaro mō te whakaaturanga.

Me rangahau/whakamahi ngā kupu/kōrero e tika ana ki ngā mahinga toi.

Taunakitanga: Ngā Mahi a te Rēhia 91697 He kaipūrongo mō *Te Karere*

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka whakamahi i te reo toi o ngā mahi a te rēhia ki te whakaatu i ngā māramatanga toi e hāngai ana ki te whakaaturanga toi. *Hei tauira:**Kua tautohua e te ākonga tētahi whakaaturanga kapa haka e whakaatuhia ana ki ngā tūruhi, ki ngā tāngata whenua hoki o Dubai.* *Kua whakamahi i ngā kupu toi e hāngai ana ki ngā pūkenga, ngā tukanga, ngā huānga o taua mahi toi.* | Ka whakawhānui i te puna reo toi o ngā mahi a te rēhia kia pai ai te whakamārama i te whakaaturanga toi.Ka tuawhiti te reo toi o ngā mahi a te rēhia kia mārama ai te whakapuaki whakaaro.*Hei tauira:**Kua whakawhānuihia e te ākonga āna kōrero e whakamahia ana ngā kupu toi e tika ana kia mārama tonu i te pūrongo.* *Kua whai taunaki kia māmā ai te whiriwhiri kupu toi, ā, te takoto hoki o ngā rerenga kōrero kia rongo ai i tāna i rangahau ai.* | Ka whakamahi i te reo toi o ngā mahi a te rēhia hei whakamārama i ngā kaupapa huhua noa.Ka puta ngā taha rerehua kia rere pai ai ngā mahi toiKa tau te whakamārama i ngā momo pūkenga, ngā huānga, me ngā tukanga o ngā mahi a te rēhia.*Hei tauira:**Kua tau te whakamārama i ngā momo pūkenga, ngā huānga me ngā tukanga o te whakaaturanga toi.* *Kua whai taunaki kia māmā ai te whiriwhiri kupu toi, ā, te takoto hoki o ngā rerenga kōrero kia puta ngā taha rerehua o te pūrongo.* |